Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Miguel Bujanda Cirauqui jaunak aurkezturiko interpelazioa, Nafarroako nekazaritzako elikagaien politikari buruzkoa (10-22/ITP-00011).

2. Interpelazio hori Osoko Bilkuran izapidetzea.

3. Nafarroako Parlamentuko Aldizkari Ofizialean argitara dadin agintzea.

Iruñean, 2022ko apirilaren 4an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Miguel Bujanda Cirauqui jaunak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

2022ko otsailaren 8an Ministroen Kontseiluak Nekazaritzako elikagaien SEEPEa onetsi zuen, itxuraz 1.000 milioiko inbertsio publikoa izanen duena. Nekazaritzako industriaren sektorearen balio-katearen gaineko ekimen integrala da, helburu batekin: nekazaritzako elikagaien industriaren garapena, digitalizazioa eta modernizazioa sustatzeko beharrezkoa den ekosistema sortzea.

Kontuan hartuta sektoreak Nafarroan dituen ezaugarriak eta Spain Food Valley proiektuan duen pisua, honako interpelazioa aurkezten dut:

Interpelazioa Nafarroako nekazaritzako elikagaien politikari buruzkoa, bereziki nekazaritzako elikagaien SEEPEaren onespena dela-eta.

Iruñean, 2022ko martxoaren 28an

Foru parlamentaria: Miguel Bujanda Cirauqui